ԵՐԵՎԱՆ, 4 ՆՈՅԵՄԲԵՐԻ, ԱՐՄԵՆՊՐԵՍ: ՀՀ սփյուռքի նախարարության աջակցությամբ նոյեմբերի 4-ին տեղի ունեցավ ամերիկահայ բանաստեղծուհի Թամար Հովհաննիսյանի «Ես կին եմ, ես կղզի» գրքի շնորհանդեսը, որը բանաստեղծուհու նախորդ երկու ժողովածուներից կազմված ծաղկաքաղի ռուսերեն թարգմանությունն է: Շնորհանդեսին մասնակցեցին ՀՀ սփյուռքի նախարար Հրանուշ Հակոբյանը, փոխնախարար Սերժ Սրապիոնյանը, կոմպոզիտոր Ռոբերտ Ամիրխանյանը, գրականագետ Դավիթ Գասպարյանը, գրող հրապարակախոս Երվանդ Ազատյանը և այլք: